recursal/SuperWikiNEXT-32B huggingface dataset:
கடற்கரையில் பெண்ணொருவர் கண்காணிப்புக் கால்கட்டு அணிந்திருத்தல்.
**கண்காணிப்புக் கால்கட்டு**  (ankle monitor) அல்லது பொதுவழக்கில் **கட்டுக்கயிறு** எனப்படுவது வீட்டுக்காவலில் வைக்கப்படும் நபர்கள் அணியுமாறு ஆணையிடப்படும் ஓர் கருவியாகும். குறிப்பிட்ட இடைவேளைகளில் கண்காணிப்புக் கால்கட்டு கருவி அதனுடன் தொடர்பிலுள்ள வாங்கிக்கு வானொலி அலைவெண் மூலம் தன்னுடைய இருப்பிடம் மற்றும் பிற தகவல்களை அனுப்புகிறது. வரையறுக்கப்பட்ட எல்லைக்கு வெளியே காவலில் உள்ள நபர் செல்கையில் காவலர்களுக்கு எச்சரிக்கைக் கிடைக்கிறது. இவற்றை கழற்றவோ செயலிழக்கச் செய்யவோ இயலாத வண்ணம் வடிவமைக்கப்பட்டுள்ளது; அத்தகையச் செயல் எதுவும் காவலர்களின் கவனத்தை ஈர்க்குமாறு அமைக்கப்பட்டுள்ளது.

பொதுவாகக் காணப்படும் அமைப்பில் வானொலி அலைவெண் அனுப்பி கைதியின் வீட்டில் நிலையான இடத்தில் வைக்கப்பட்டுள்ள வாங்கிக்கு தகவல்களை அனுப்புகிறது. வீட்டிலுள்ள கருவி ஓர் தொலைபேசியுடனோ நகர்பேசியுடனோ வழியே சேவைமைய கணினியுடன் இணைக்கப்பட்டுள்ளது. குறிப்பிட்ட நேரங்களில் காவலிலுள்ளவர் வீட்டினுள் இல்லையெனில் சேவை மையத்தில் ஓர் எச்சரிக்கை எழுப்பப்படுவதுடன் கண்காணிக்கும் பொறுப்பிலுள்ள காவலதிகாரிக்கும் அஞ்சலாகிறது.

இத்தகைய கருவிகளை நீதிமன்றங்களில் முதலில் பயன்படுத்தியது 1983ஆம் ஆண்டில் நியூமெக்சிகோவில் அல்புகர்கின் நீதியரசர் ஜாக் லவ் ஆவார். ஸ்பைடர்மேன் சித்திரக்கதையினால் பாதிக்கப்பட்டு இந்தச் சோதனைக்கு உத்தரவிட்டார். இதன்மூலம் காவலில் வைக்கப்பட்டிருப்பவருக்கு வீட்டினுள் நடமாட முழு சுதந்திரம் கிடைக்கும் அதே நேரம் காவலர்களின் கண்காணிப்பிலும் இருப்பார். சிறையில் வைக்கப்பட வேண்டிய தேவையில்லை.

மேற்கோள்கள்
-----------

1. ↑  Cronin, Brian. "Comic Book Urban Legends Revealed #38! பரணிடப்பட்டது 2010-12-03 at the வந்தவழி இயந்திரம்" *Comic Book Resources*, 16 February 2006.
**அமீர்-உத்-தௌலா பொது நூலகம்** *(Amir-ud-daula Public Library)* இந்தியாவின் உத்தரப்பிரதேச மாநில தலைநகரம் லக்னோவில் உள்ளது.

வரலாறு
------

லக்னோவின் வெவ்வேறு இடங்களில் நூலகத்திற்கு என நீண்ட வரலாறு உண்டு. 1882 ஆம் ஆண்டில் இது லக்னோவின் மாநில அருங்காட்சியகத்தின் ஒரு பகுதியாக இருந்தது, பின்னர் மாகாண அருங்காட்சியகம் என்று அழைக்கப்பட்டது, மேலும் 1887 ஆம் ஆண்டில் மாணவ வாசகர்களுக்காகத் திறக்கப்பட்டது. 1907 ஆம் ஆண்டில் நவாப் சதாத் அலிகான் (1798-1814) என்பவரால் கட்டப்பட்ட லால் பரதரி கட்டிடத்தின் மேல் மாடிக்கு மாற்றப்பட்டது. 1910 ஆம் ஆண்டில் நூலகம் சோட்டா சத்தர் மன்சிலுக்கு மாற்றப்பட்டு லக்னோவின் பொது நூலகமாக திறக்கப்பட்டது. 1926 ஆம் ஆண்டில் நூலகம் மீண்டும் vஏஉ இடத்திற்கு மாற்றப்பட்டது. ஆனால் இந்த முறை நூலக நோக்கத்திற்காக கட்டப்பட்ட ஒரு கட்டிடத்திற்குதான் மாறியது. .

1921 ஆம் ஆண்டில் இந்திய ஆட்சிப் பணியாளரான சர் ஆர்கோர்ட்டு பட்லர் நூலகத்திற்கான அடிக்கலை நாட்டினார். இந்த நூலகம் ஐக்கிய மாகாண அரசாங்கத்திற்கு அவாத்தின் தாலுக்தார்களால் பரிசளிக்கப்பட்டது. முகமது அமீர் அசன் கான் பெயர் நூலகத்திற்கு வைக்கப்பட்டது. அசன் கானுக்கு வழங்கப்பட்ட பல்வேறு பட்டப்பெயர்களில் ஒன்றுதான் அமீர்-உத்-தௌலா என்பதும் என்று அறியப்படுகிறது. 1947 ஆம் ஆண்டில், தாலுக்தார் சங்கம் ஒரு பூங்காவை நிர்மாணிப்பதற்காக நூலகத்தின் முன் சிறிது நிலத்தை வழங்கியது.  
அமீர்-உத்-தௌலா பொது நூலகத்தில் இந்தி, ஆங்கிலம், உருது, அரபு, பாரசீகம் பெங்காலி மற்றும் சமசுகிருதம் உள்ளிட்ட மொழிகள் பலவற்றில் சுமார் 2 லட்சம் புத்தகங்கள் உள்ளன.

மேற்கோள்கள்
-----------

1. ↑  "Overview of Amir-ud-Daula Public Library". *maps.google.com*. 17 October 2013 அன்று பார்க்கப்பட்டது.
2. ↑  Llewellyn-Jones, Rosie (2003). *Lucknow : then and now*. London: Sangam. பக். 86, 89, 147. பன்னாட்டுத் தரப்புத்தக எண்:8185026610. .
3. ↑  Punjab Library Association (1943). *Modern Librarian, Volumes 14-15*. Pakistan Library Association. பக். 28. .
4. ↑  Llewellyn-Jones, Rosie (2003). *Lucknow : then and now*. London: Sangam. பக். 89. பன்னாட்டுத் தரப்புத்தக எண்:8185026610. .
**நந்தினி கோசல்** (Nandini Ghosal) ஒரு இந்திய வங்காள பாரம்பரிய நடனக் கலைஞர், நடன இயக்குநருமாவார்.  1997 ஆம் ஆண்டு நாடகத் திரைப்படமான *சார் அத்யேயில்* அறிமுகமான பிறகு, *கிந்து* *சன்லப் கிச்சு பிரலப்* (1999) மற்றும் *ஸ்திதி* (2003) போன்ற பல பெங்காலி படங்களில் நந்தினி முன்னணி கதாபாத்திரத்தில் நடித்துள்ளார்.

வேலை
----

இவர் குரு கேளுச்சரண மகோபாத்திரா வழிகாட்டுதலின் கீழ் பாடம் எடுத்த பிறகு ஒரு பாரம்பரிய நடனக் கலைஞராக, குரு பூசாலி முகர்ஜியின் கீழ் ஒடிசியைக் கற்றுக்கொண்டார். 

இந்த நேரத்தில் குரு மகோபாத்ரா நடனமாடிய பல நடன-நாடகங்களில் இவர் முக்கிய வேடங்களில் நடித்துள்ளார். 

எசுப்பானியா வலென்சியன் அரசாங்கத்தின் ஐக்கிய நாடுகள் கல்வி, அறிவியல், பண்பாட்டு நிறுவனம் (யுனெஸ்கோ) நிதியுதவி வழங்கும் அமைப்பான உலக கலை மன்றத்தில் உறுப்பினராக இருந்தார்.

குறிப்புகள்
-----------

1. ↑  Jayamanne, Laleen. *The Epic Cinema of Kumar Shahani*. Indiana University Press (published 22 October 2014). பக். 204. Archived from the original on 2 பிப்ரவரி 2017.. பார்த்த நாள்: January 27, 2017.
2. ↑  Reddy. *The Making of Romantic Love: Longing and Sexuality in Europe, South Asia, and Japan, 900-1200 CE*. University of Chicago Press. பன்னாட்டுத் தரப்புத்தக எண்:9780226706269. .

வெளி இணைப்புகள்
---------------

விக்கிமீடியா பொதுவகத்தில்,  
 ***Nandini Ghosal***   
என்பதின் ஊடகங்கள் உள்ளன. 

* அதிகாரப்பூர்வ இணையதளம்
* ஐ.எம்.டி.பி இணையத்தளத்தில் நந்தினி கோசல்
**நந்தினி** என்பது இந்து தொன்மவியலின் அடிப்படையில் தேவ லோகத்தில் வாழ்கின்ற பசுவான காமதேனுவின்  மகளாவள். காமதேனுவிற்கு பட்டி என்ற மற்றொரு மகளும் உண்டு.

நதியாக மாற்றிய சாபம்
--------------------

பஞ்சத்திலிருந்து ஊரினை மீட்க ஜபாலி முனிவர் என்பவர் இந்திரனை நோக்கி யாகம் செய்தார். தேவலோகத்தில் வாழும் கேட்டதைத் தருகின்ற பசுவான காமதேனுவினால் பஞ்சம் அழியும் என்று, காமதேனுவினை பூமிக்கு அனுப்புமாறு வேண்டினார். காமதேனு வருணலோகம் சென்றிருந்ததால், அதன் மகளான நந்தினியை இந்திரன் பூலோகம் செல்லுமாறு பணித்தார்.

ஆனால் நந்தினி பூலோகத்திற்கு செல்ல மறுத்துவிட்டது. இந்திரன் பணித்தும், நந்தினி பூமிக்கு வர மறுத்தமையால், ஜபாலி கோபம் கொண்டு நதியாக மாறி பூலோகத்திற்கு வருமாறு சாபமிட்டார். அதனால் நந்தினி நதியாக மாறி பூமிக்கு வந்தார். 

மேலும் நாக வம்சத்தில் நந்தினி எனும் சக்தி நாகம் இருந்ததாகவும் அதவே அம்மனின் கிரீடத்தை அலங்கரிக்கும் வல்லமைக் கொண்டதாகவும் நாக புராணம் விவரிக்கிறது.மேலும் நாகங்களின் பூஜையில் நந்தினி வசிய பூஜை சிறப்பானதாகக் கருதப்படுகிறது.நாகதேவதைகளில் சக்தி வாய்ந்த தேவதையாகவும் நந்தினி விளங்குகிறது.

கருவிநூல்
---------

கட்டீல் தலபுராணம்

காண்க
-----

புராணம்

ஆதாரம்
------

1. ↑   காமதேனு, தன் கன்றுகளான நந்தினி, பட்டி மற்றும் இதர பசுக்களுடன் ஊத்துக்காட்டில் இருந்தது.
2. ↑

வெளி இணைப்புகள்
---------------

| * பா
* உ
* தொ
கற்பனை உயிரினங்கள் |
| --- |
| 
* ஆவி
* இசுபிங்சு
* கடற்கன்னி
* கிறிப்பன்
* குதிரை மனிதன்
* கொம்புக் குதிரை
* சீன ட்றாகன்
* பிசியூ
* பீனிக்ஸ்
* வாம்பைர்

 |
| இந்து சமய  கற்பனை உயிரினங்கள் | 
* ஆதிசேஷன்
* உச்சைச்சிரவம்
* ஐராவதம்
* கருடன், புராணம்
* காமதேனு
* கார்க்கோடகன்
* கின்னரர்
* சரபா
* நந்தினி
* பட்டி
* புருசா மிருகம்
* யாளி
* வாசுகி

 |
Nandikotkur நந்திகோட்கூர் நுழைவாயில்
**நந்திகோட்கூர்** (*Nandikotkur*) என்பது இந்தியாவின் ஆந்திரப் பிரதேசத்தின் கர்னூல் மாவட்டத்திலுள்ள ஒரு நகராட்சியும், மண்டலமும் ஆகும்.

நிலவியல்
--------

நந்திகோட்கூர் 15°52′00″N 78°16′00″E﻿ / ﻿15.8667°N 78.2667°E﻿ / 15.8667; 78.2667 இல் அமைந்துள்ளது.  இது கடல் மட்டத்திலிருந்து சராசரியாக 292 மீட்டர் (961 அடி) உயரத்தில் உள்ளது. கிருஷ்ணா ஆறு அருகிலுள்ளது.

நந்திகோட்கூர் என்பது ஆந்திரப் பிரதேசத்தில் உள்ள கர்னூல் மாவட்டத்திலிருந்து 27 கிமீ தொலைவில் அமைந்துள்ள ஒரு மண்டலமாகும். கர்னூல், குண்டூர் உள்ளிட்ட முக்கிய நகரங்களை இணைக்கும் முக்கிய போக்குவரத்து மையமாக இது செயல்படுகிறது. கர்னூலில் இருந்து ஸ்ரீசைலம் செல்லும் பாதை நந்திகோட்கூர் வழியாகவும் செல்கிறது. நந்திகோட்கூர் ஒன்பது நந்தி சிலைகளால் (காளைகள்) சூழப்பட்டிருப்பதாக புராணம் கூறுகிறது. எனவே இந்த இடம் முன்பு நவநந்திகோட்கூர் என்றும் இப்போது நந்திகோட்கூர் என்றும் அழைக்கப்படுகிறது. கர்னூல், அனந்தப்பூர், கடப்பா , சித்தூர் மாவட்டங்களுக்கு பாசன நீர் வழங்கும் ஹந்த்ரி நீவா கால்வாய், நதிகோட்கூர் மண்டலத்தில் இருந்து தொடங்குகிறது. நந்திகோட்கூரில் இருந்து 25 கிமீ தொலைவில் ஏழு நதிகள் சங்கமிக்கும் சங்கமகேசுவரம் அமைந்துள்ளது. நந்திகோட்கூரின் மக்கள் தொகை 46,953 என்ற எண்ணிக்கையில் இருக்கின்றனர்.

போக்குவரத்து
------------

ஆந்திர பிரதேச மாநில சாலை போக்குவரத்து கழகம் நந்திகோட்கூர் பேருந்து நிலையத்திலிருந்து பேருந்து சேவைகளை இயக்குகிறது.

கல்வி
-----

மாநில பள்ளிக் கல்வித் துறையின் கீழ் உள்ள அரசு, உதவி பெறும் மற்றும் தனியார் பள்ளிகளால் ஆரம்ப மற்றும் இடைநிலைப் பள்ளிக் கல்வி கற்பிக்கப்படுகிறது.   வெவ்வேறு பள்ளிகள் ஆங்கிலம், தெலுங்கு மொழிகளை பயிற்றுவிக்கிறது..

சான்றுகள்
---------

1. ↑  "Municipalities, Municipal Corporations & UDAs" (PDF). *Directorate of Town and Country Planning*. Government of Andhra Pradesh. 28 January 2016 அன்று மூலம் (PDF) பரணிடப்பட்டது. 29 January 2016 அன்று பார்க்கப்பட்டது.
2. ↑  "Nandikotkur, India Page". Falling Rain Genomics, Inc.
3. ↑  "Bus Stations in Districts". *Andhra Pradesh State Road Transport Corporation*. 22 March 2016 அன்று மூலம் பரணிடப்பட்டது. 9 March 2016 அன்று பார்க்கப்பட்டது.
4. ↑  "School Education Department" (PDF). School Education Department, Government of Andhra Pradesh. 27 December 2015 அன்று மூலம் (PDF) பரணிடப்பட்டது. 7 November 2016 அன்று பார்க்கப்பட்டது.
5. ↑  "The Department of School Education - Official AP State Government Portal | AP State Portal". *www.ap.gov.in*. 7 November 2016 அன்று மூலம் பரணிடப்பட்டது. 7 November 2016 அன்று பார்க்கப்பட்டது.
தேசிய இளைஞர் நிர்வாகம் (தே.இ.நி) என்பது அமெரிக்க குடியரசுத் தலைவராக இருந்த ஃப்ராங்க்ளின் டி. ரூஸ்வெல்ட் என்பவரால் துவக்கப்பட்ட ஒரு புதிய ஒப்பந்த நிறுவனம் ஆகும். இந்நிறுவனம் 16 வயது முதல் 25 வயதிற்கு இடைப்பட்டு இருந்த அமெரிக்கர்களுக்கு வேலை மற்றும் கல்வி அளிப்பதில் கவனம் செலுத்தியது.[1] இது ஜூன் 26, 1935 முதல் 1939 வரை, வேலைகள் முன்னேற்ற நிர்வாகத்தின் (வே.மு.நி) ஒரு பகுதியாக செயல்பட்டது[2].1939, மறுசீரமைப்புச் சட்டத்தை நிறைவேற்றியபின், தே.இ.நி. வே.மு.நி இலிருந்து மத்திய பாதுகாப்பு முகமைக்கு மாற்றப்பட்டது[3]. 1942 ஆம் ஆண்டில், தே.இ.நி. போர் மனித ஆற்றல் ஆணையத்திற்கு மாற்றப்பட்டது.[4]

1938 வாக்கில், கல்லூரி இளைஞர்கள் தங்கள் பள்ளிகளில் "வேலை ஆய்வு" திட்டங்களுக்காக மாதத்திற்கு $6 முதல் $40 வரை ஊதியம் பெற்றனர். நிவாரணக் குடும்பங்களில் இருந்து 155,000 சிறுவர்களும், பெண்களும் ஒரு மாதத்திற்கு 10 முதல் 25 டாலர்கள் வரை ஊதியம் பெற்றனர். பொதுமக்கள் பாதுகாப்புக் கழகங்களைப் போலன்றி, இளம் பெண்களும் இதில் அடங்குவர். இளைஞர்கள் பொதுவாக வீட்டில் வாழ்ந்து, கட்டுமான அல்லது பழுதுத்திட்டங்களில் வேலை செய்தனர். அதன் வருடாந்திர வருடாந்திர வரவுசெலவுத் திட்டப்பட்டியல் சுமார் $58,000,000 ஆகும்.

மேற்கோள்
--------

1. ↑
2. ↑
3. ↑
4. ↑
'*செயல்வல்லமை முதிர்ச்சிப் ஒப்புரு **(*****Capability Maturity Model**) CMM ஒரு வளர்ச்சி மாதிரி ஆகும். இது அமெரிக்காவின் பாதுகாப்புத் துறையினரிடம் இருந்து சேகரிக்கப்பட்ட தரவிலிருந்து உருவாக்கப்பட்ட ஒரு வளர்ச்சி ஒப்புரு ஆகும். இந்த மாதிரியையே கார்னிகி மெல்லன் பல்கலைக்கழகம் மென்பொருள் பொறியியல் நிறுவனம் (SEI) உருவாக்க அடித்தளமாக அமைந்தது. பொதுவாக இது மென்பொருள் உருவாகத்தில் பயன்படும் செயல்முறைகளை மேம்படுத்த உதவுகிறது.

கண்ணோட்டம்
----------

செயல்வல்லமை முதிர்ச்சிப் ஒப்புரு முதன் முதலில் அரசாங்க ஒப்பந்தக்காரர்களின் செயல்முறை திறனை மதிப்பிடும் ஒரு கருவியாக உருவாக்கப்பட்டது. செயல்வல்லமை முதிர்ச்சிப் படிமம் முதலில் வாட்ஸ் ஹம்ப்ரேவின் "மென்பொருள் செயல்முறை நிர்வகித்தல்", 1989 என்ற புத்தகத்தில் விவரிக்கப்பட்டுள்ளத செயல்முறை முதிர்ச்சி கட்டமைப்பை அடிப்படையாக கொண்டது.

மென்பொருளுக்கான செயல்வல்லமை முதிர்ச்சிப் படிமம்
-----------------------------------------------

### வரலாறு

ஆகஸ்ட் 1986ல் மென்பொருள் பொறியியல் நிறுவனம்(SEI) கார்னிகி மெல்லன் பல்கலைக்கழகத்தில் மைதிரி கார்பரேஷனுடன்(MITRE Corporation) இணைந்து நிறுவங்கள் மென்பொருள் செயல்பாடுகளை மேம்படுத்துவதற்கான ஒரு செயல்முறையை வகுத்தனர்.. அமெரிக்காவின் மத்திய அரசாங்கம் மென்பொருள் தயாரிக்கும் ஒப்பந்தக்காரர்களின் திறனை அறிய இந்த முயற்சி மேற்கொள்ளப்பட்டது. சூன் மாதம் 27ஆம் தேதி மென்பொருள் பொறியியல் நிறுவனம்(SEI) முதிர்ச்சிக்கான கட்டமைப்பை வெளியிட்டது (Humphrey 1987a) மேலும் செப்டம்பர் 1987 அந்நிறுவனம் முதிர்ச்சிக்கான வினாப்பட்டியளையும் வெளியிட்டது (Humphrey 1987b).

மென்பொருள் பொறியியல் நிறுவனம் முதன் முதலில் மென்பொருள் நிறுவனங்களுக்காக முதன் முதலில் உருவாக்கப்பட்ட புத்தகம் செயல்வல்லமை முதிர்ச்சிப் ஒப்புரு:மேம்படுத்துதல் மற்றும் வழிகாட்டுதல்கள் (SEI 1995).

### மூன்று முக்கியமான பரிமாணங்கள்

மென்பொருள் பொறியியல் நிறுவனம் ஒரு நிறுவனம் நல்ல தரமான பொருள் மற்றும் சேவை அளிக்க பல பரிமான்கங்கள் முக்கியமானவை எனக் கருதியது. அதில் 

* மக்கள்
* நடைமுறைகள் மற்றும்
* வழிமுறைகள்

ஆகிய மூன்றும் மிக முக்கியமான பரிமாணங்கள் ஆகும்.

மேற்கோள்கள்
-----------

1. ↑
சிரிய மருத்துவ குடுவைகள் சிர்கா 1300 காலத்தவை. இலண்டனின் ஃபென்சர்ச் தெருவில் தோண்டப்பட்டது, இது இடைக்கால ஐரோப்பாவிற்கு இஸ்லாமிய பங்களிப்புகளுக்கு எடுத்துக்காட்டு. லண்டன் அருங்காட்சியகம் .
 பிரான்சின் பதினான்காம் லூயின் மருந்து கடை, மருத்துவ ஜாடிகளுடன். மியூசியம் நேஷனல் டி ஹிஸ்டோயர் நேச்சர்லே, பாரிஸ்.
**மருத்துவ குடுவை** (*Medicinal jar*), **மருந்து குடுவை** அல்லது **அப்போதெக்கரி குடுவை** என்பது மருந்தைக் கொண்டிருக்கும் ஒரு குடுவை.

மருத்துவ குடுவைகள் பொதுவாக மருந்து தயாரிப்பாளர்களின் கடைகள் மற்றும் மருத்துவமனைகளில் பொதுவாகப் பயன்பாட்டில் உள்ளன. டெல்ஃப்ட்வேர் என அழைக்கப்படும் பிரபலமான டச்சு மற்றும் இங்கிலாந்து பீங்கான் மருத்துவ ஜாடிகள் ஒரு முக்கிய வகையான மருத்துவக் குடுவையாகும்.

அல்பரெல்லோ என அழைக்கப்படும் ஒரு பிரபலமான மருந்து குடுவை இசுலாமியத் தயாரிப்பாகும்.

பெரும்பாலான நவீன மருத்துவக் குடுவைகள் தெளிவான கண்ணாடியால் ஆனவை. மேலும் இவை கண்ணாடி மூடியைக் கொண்டுள்ளன. இவை பெரும்பாலும் எளிய உருளையாக இருக்கின்றன. சில மாறுபட்ட வடிவமைப்பில், சுழற்சி முறையில் சமச்சீர் வளைவுகளையும் கொண்டிருக்கலாம். சில சமயங்களில் கண்ணாடி வட்டு வடிவ கால் பிரதான உடலிலிருந்து பிரிக்கப்படுகிறது. கடந்த சில நூற்றாண்டுகளிலிலிருந்து வந்த பழங்கால மேற்கத்திய அப்போதெக்கரி குடுவைகள் பொதுவாகத் தெளிவான கண்ணாடி உருளைபோன்ற குடுவைகளாகும். இவை ஒப்பீட்டளவில் உயரமாகவும் மெல்லியதாகவும் உள்ளன. இதில் முக்கியமாக மெல்லிய கழுத்து மற்றும் கண்ணாடி தடுப்பானும் கொண்டது. உள்ளடக்கங்களின் கலை காட்சிக்குக் கண்ணாடி பதிப்புகள் பயன்படுத்தப்படுகின்றன.

மேற்கோள்கள்
-----------

1. ↑  *Institutions of Confinement* by Norbert Finzsch, Robert Jütte p.67
2. ↑  *English Delftware drug jars* by Briony Hudson
3. ↑  *Venice and the Islamic world, 828-1797* by Stefano Carboni p
4. ↑  *The Grove encyclopedia of decorative arts* by Gordon Campbell p.7
பெருங்குடி சென்னை MRTS யின் ஒரு ரயில் நிலையமாகும். இது பெருங்குடிக்கு அருகில் உள்ள இந்திரா நகர், பார்க் அவென்யூ மற்றும் டான்சி நாகர் போன்ற இடங்களை உள்ளடக்கியுள்ளது.

வரலாறு
------

பெருங்குடி நிலையம் 19 நவம்பர் 2007 அன்று சென்னை MRTS வலையமைப்பின் இரண்டாம் கட்டத்தின் ஒரு பகுதியாக திறக்கப்பட்டது.

அமைப்பு
-------

 தளத்தின் நீளம் 280 மீ. இந்த நிலையத்தில் 8,080 சதுர மீட்டர் திறந்த பார்க்கிங் பகுதியை உள்ளடக்கி  உள்ளது.

 இரு சக்கர வாகன நிறுத்தம் 2011 இல் இந் நிலையத்தில் உருவாக்கப்பட்டது, அங்கு 150 முதல் 200 இரு சக்கர வாகனங்கள் மற்றும் சைக்கிள்களும் ஒவ்வொரு நாளும் நிறுத்தப்பட்டுகின்ற்ன..

சேவை மற்றும் இணைப்புகள்
-----------------------

பெருங்குடி வேளச்சேரிக்கு MRTS வரிசையில் பதினாறாவது நிலையமாகும். வேளச்சேரியிலிருந்து திரும்பும் திசையில் இரண்டாவது நிலையமாக உள்ளது தற்போதுள்ள சென்னை கடற்கரை நிலையம். 3.4 கிமீ நீளமுள்ள 18 கி.மீ தூரத்திலுள்ள சாலை பெருங்குடி நிலையம் மற்றும் தரமணி நிலையம் ஆகியவற்றுடன் வேளச்சேரியிலிருந்து தரமணி வரையிலான MRTS வரிசை வழியாக கட்டப்பட்டு வருகிறது.

குறிப்புகள்
-----------
ஐரோப்பா இடைக்காலத்தில் அறியாமை எனும் இருளை விட்டு வெளிவரக் காரணமாக இருந்ததற்கு முஸ்லிம்களின் கலை, முஸ்லிம்களின் விஞ்ஞானம், முஸ்லிம்களின் இலக்கியம் ஆகியவற்றிற்கு அது (ஐரோப்பா) பெருமளவில் நன்றிக் கடன் பட்டிருக்கிறது.

ஏனென்றால், 8-12ம் நூற்றாண்டு காலப்பகுதியானது 'ஐரோப்பா அறியாமை எனும் இருட்டில் தத்தளித்துக் கொண்டிருந்த காலப்பகுதியாகும்' என இன்றும் வரலாறு கூறுகின்றது. இக்காலப்பகுதியில் முஸ்லீம்களின் கண்டுபிடிப்புக்கள் அசாத்தியமானவைகளாகும். இந்த நான்கு நூற்றாண்டுகளிலும் வரலாறு சான்று பகரும் அளவுக்கு முஸ்லீம்கள் வளர்ச்சியடைந்திருந்தார்கள் என்பதற்கு இஸ்லாம் மார்க்கமும், அவர்களது வேதமும்தான் என்பது குறிப்பிடத்தக்கதாகும்.

Sir. William Muir கூறுகிறார்:
'குர்ஆன் இஸ்லாத்தின் மாபெரும் சாதனையாகும். அதன் ஆதிக்கம் சமயம், ஒழுக்கம், விஞ்ஞானம் போன்ற அனைத்துத் துறைகளிலும் படர்ந்து நிற்கிறது. குர்ஆன் அனைத்திற்கும் மேலானது என்று ஏற்றுக் கொள்வதைத் தவிர வேறுவழியில்லை.' - The life of Mohammed, London 1903, ch. The Coran p.vii

இல பெயர் காலகட்டம்(கி.பி) துறை
1 அல்ராஜி (ரேஜஸ்) 844-946 மருத்துவம்
2 இப்னுசீனா (அவிசென்னா) 980-1037 மருத்துவம்
3 அல்ஸஹ்ராவி (அல்புகேஸிஸ்) 936 அறுவைசிகிச்சை
4 இப்னு ஹுஜ்ர் (அவன்ஜோர்) அறுவை சிகிச்சை
5 முஹம்மது சகரிய்யா யாஸீன் மருத்துவம்
6 அலி இப்னு அப்பான் மருத்துவம்
(அலி இப்னு அப்பான் எனும் மருத்துவ மேதை அக்காலத்திலேயே 20 பாகங்களைக் கொண்ட ஒரு மருத்துவ நூலை எழுதியவர் என்பது குறிப்பிடத்தக்கதாகும்).

உதாரணமாக 'கிதாபுத்திப்பி' (மருத்துவம் பற்றியது) என்ற அத்தியாயத்தைக் குறிப்பிடலாம்.

இப்னு ஸீனாவின் 'அல்கானூன்' எனும் மருத்துவ நூல் ஐரோப்பிய பல்கலைக்கழகங்களில் 17ஆம் நூற்றாண்டு வரை மருத்துவத்துறைக்கான பிரதான மூலதார நூலாக விளங்கியது.
**திருவக்கரை தேசிய கல் மர பூங்கா** (*National Fossil Wood Park, Tiruvakkarai*) ஒரு புவியியல் பூங்காவாகும். இந்த பூங்கா இந்தியாவில் உள்ள தமிழ்நாடு மாநிலத்தில் இருக்கும் விழுப்புரம் மாவட்டத்தில் இருக்கும் திருவக்கரையில் அமைந்து உள்ளது. இந்த பூங்கா இந்தியா புவியியல் ஆய்வு மையத்தால் பராமரிக்கபடுகிறது. ஐரோப்பாவை சேர்ந்த இயற்கையியலர் சொன்னேரெட் என்பவர் முதன்முதலில் கல் மரங்கள் இருப்பு குறித்து இவ்விடத்தை 1781இல் ஆவணம் செய்தார்.

இங்கு இருக்கும் கல் மரங்கள் சுமார் இரண்டு கோடி ஆண்டுகளுக்கு முற்பட்டதாகும்.இங்கு 200 மர தண்டுகள் சுமார் 247 ஏக்கர்(1.00) பரப்பளவில் உள்ளது. மரங்கள் அனைத்தும் 3 முதல் 15 மீட்டர் நீளமும் 5 மீட்டர் சுற்றளவும் கொண்டதாகும். இங்கு இருந்த காட்டு பகுதியானது பத்து லட்சம் ஆண்டுகளுக்கு முன்னால் ஏற்பட்ட மிகபெரும் வெள்ளத்தால் மரங்கள் வேரோடு சாய்ந்து இருக்க வேண்டும். இங்கு இருக்கும் கல் மரங்கள் பலவும் படுக்கை நிலையில் உள்ளதைச் சான்றாக கருதலாம்.

மர படிமங்கள்
------------

"கல்லாகச்சமைதல்" என்னும் முறையில் இங்கு இருந்த 77மரபடிமங்கள் சிலிக்கா எனப்படும் மணல் துகள்களாக மாற்றி அதனுள் இருக்கும் நீரை இறுக்கத்தினால் வெளி ஏற்றி மேல்படிந்த இந்த நிலை அடைந்தன என கூறலாம் .உலகில் உள்ள சில தொல்லியில் பூங்கா மட்டுமே மட்டும் இங்கிருக்கும் படிமங்கள் போல் பாதுகாப்பாக இருக்கும் அதற்கும் காரணம் இங்கு இருந்த சிலிக்கா மீது எரிமலை சாம்பல் படிந்து இருக்க வேண்டும் .

படிமங்களின் தரம்
----------------

இங்கு இருக்கு மர படிமங்களை கடலூர் மணற் கற்பாறை என்று கூறுகிறார்கள்.இங்கு இருக்கும் சில கல் மரங்களின் குறுக்குவெட்டுத் தோற்றதில் அதன் சுருள் வளையம் நம்மால் பார்க்க முடியும்.அந்த சுருள் வளையங்களை எண்ணி அவற்றின் வயதை நம்மால் கணக்கிட முடியும் .

அமைவிடம்
--------

புதுவையில் இருந்து மைலம் செல்லும் வழயில் சுமார் 33 கிலோமீட்டர் தொலைவில் உள்ளது திருவக்கரை.

புகைப்பட காட்சியகங்கள்
----------------------

* 
* 
* 
* 
* 
* 
* 
* 
* 
* 
* 
* 
*

இதனையும் காண்க
--------------

* சாத்தனூர் கல்மரம்

வெளி இணைப்புகள்
---------------

விக்கிமீடியா பொதுவகத்தில்,  
 ***National Fossil Wood Park, Tiruvakkarai***   
என்பதின் ஊடகங்கள் உள்ளன. 



1. ↑  "காப்பகப்படுத்தப்பட்ட நகல்". 2008-08-07 அன்று மூலம் பரணிடப்பட்டது. 2021-12-24 அன்று பார்க்கப்பட்டது.
2. ↑
3. ↑
4. ↑
**ஏ. ஜி. எஸ். இராம்பாபு** (*A. G. S. Ram Babu*; 27 சூலை 1962 - 11 சனவரி 2022), முன்னாள் இந்திய நாடாளுமன்ற உறுப்பினரும், அரசியல்வாதியும் ஆவார். வழக்கறிஞரும், சமூகப் பணியாளருமான இவர் மதுரை மக்களவைத் தொகுதியின் மறைந்த முன்னாள் எட்டாவது மக்களவை உறுப்பினர் ஏ. ஜி. சுப்புராமனின் மகனாவார்.

அரசியல்
-------

ஏ. ஜி. எஸ். இராம்பாபு, மூன்று முறை மதுரை மக்களவைத் தொகுதியிலிருந்து 9, 10 மற்றும் 11ஆவது இந்திய நாடாளுமன்ற மக்களவை உறுப்பினராகத் தேர்ந்தெடுக்கப்பட்டவர். 
 முதன் முறையாக 1989இல் இந்திய தேசிய காங்கிரசு கட்சி சார்பாக மதுரை மக்களவைத் தொகுதியிலிருந்து தேர்ந்தெடுக்கப்பட்டார். இரண்டாம் முறையாக 1991இல் தமிழ் மாநில காங்கிரசு கட்சி சார்பாக போட்டியிட்டு இந்திய நாடாளுமன்றத்திற்குத் தேர்ந்தெடுக்கப்பட்டார். மூன்றாம் முறையாக மீண்டும் 1996இல் தமிழ் மாநில காங்கிரஸ் கட்சி சார்பாக போட்டியிட்டு, வென்று மதுரை மக்களவைத் தொகுதி உறுப்பினரானர்.

மறைவு
-----

கொரானா பெருந்தொற்று காரண்மாக தமது 60-வது அகவையில் மருத்துவமனையில் சிகிச்சை பலனின்றி 2022 சனவரி 11 அன்று மறைந்தார்.

மேற்கோள்கள்
-----------

1. ↑  Rambabu, A. Govindarajalu Subbaraman Madurai (Tamil Nadu) 09, 10, 11
2. ↑  "Volume I, 1989 Indian general election, 9th Lok Sabha" (PDF). 2014-07-18 அன்று மூலம் (PDF) பரணிடப்பட்டது. 2016-09-12 அன்று பார்க்கப்பட்டது.
3. ↑  "Volume I, 1991 Indian general election, 10th Lok Sabha" (PDF). 2014-07-18 அன்று மூலம் (PDF) பரணிடப்பட்டது. 2016-09-12 அன்று பார்க்கப்பட்டது.
4. ↑  "Volume I, 1996 Indian Lok Sabha election, 11th Lok Sabha" (PDF). 2014-07-18 அன்று மூலம் (PDF) பரணிடப்பட்டது. 2016-09-12 அன்று பார்க்கப்பட்டது.
5. ↑  Former MP Ram Babu dies
6. ↑  மதுரை முன்னாள் நாடாளுமன்ற உறுப்பினர் ஏ.ஜி.எஸ் ராம்பாபு காலமானார்
ஆசியாவின் மிகப்பெரிய குதிரை சிலை[] குளமங்கலம்
**ஸ்ரீ பெருங்காரையடி மீண்ட அய்யனார் கோவில்** (ஆங்கிலம்:Sri Perungaraiyadi Meenda Ayyanar Temple), இந்தியாவின் தமிழ்நாடு மாநிலத்தில் அமைந்துள்ள புதுக்கோட்டை மாவட்டத்தில் ஆலங்குடி வட்டத்தில் உள்ள குளமங்களம் என்ற கிராமத்தில் அமைந்துள்ளது. இக்கோவில் வில்லுணி ஆற்றின் வடபுறமாக அமைந்துள்ளது.

வரலாறு
------

இக்கோவில் கட்டப்பட்ட ஆண்டு எதுவென்பது சரியாகத் தெரியவில்லை. 8ஆம் நுற்றாண்டைச் சேர்ந்ததாக இருக்கும் என்று கருதப்படுகிறது. தற்போது இக்கோவில் தமிழ்நாடு அரசால் பராமரிக்கப்பட்டு வருகிறது.

குதிரை சிலை
-----------

இங்கு மிகப்பெரிய குதிரை சிலை உள்ளது. இக்குதிரைச் சிலை 33 அடி உயரமுள்ள சிலை ஆகும். இது **ஆசியாவிலேயே மிக உயரமான குதிரை சிலை** ஆகும். இது பண்டையத் தமிழர்களின் கட்டிடக்கலைக்கு சிறந்த எடுத்துக்காட்டாக சிறந்து விளங்குகிறது.

யானை சிலை
---------

ஆராய்ச்சியாளர்களின் கூற்றுப்படி அய்யனார் கோவில்களில் யானை சிலை அமைப்பது அரிதான நடைமுறை என்றாலும், இக்கோவிலில் அமைந்துள்ள குதிரை சிலையின் எதிரே யானை சிலையும் அமைக்கப்பட்டிருந்துள்ளது. மேலும் இது இந்த கோயிலின் முக்கியத்துவமாக கருதப்பட்டது. கடும் மழைக்காலம் ஒன்றில் வில்லுணி ஆற்றில் ஏற்பட்ட கடும் வெள்ளப்பெருக்கால் யானை சிலையின் அடிப்பகுதியை மட்டும் விட்டு விட்டு யானை சிலை முற்றாக அழிந்தது தெரிய வந்தது.

மாசி மகம் திருவிழா
------------------

இங்கு ஆண்டு தோறும் மாசி மாதம் மகம் நட்சத்திரம் வரும் நாளில் நடைபெறும் மாசி மகம் திருவிழா சிறப்புடையது. இரண்டாம் நாள் தெப்ப உற்சவ நிகழ்ச்சியும் நடைபெறும். இதில் தமிழகம் முழுவதிலும் இருந்து லட்சக்கணக்கான மக்கள் பங்கேற்கின்றனர். பக்தர்கள் தங்கள் நேர்த்திக்கடன்கள் நிறைவேறியவுடன் , வண்ணமயமான காகிதங்கள் மற்றும் மலர்களால் கட்டப்பட்ட பெரிய குதிரை சிலையின் உயரம் கொண்ட மாலைகளை தங்களுடைய மகிழுந்து, டிராக்டர், போன்ற நான்கு சக்கர வாகனங்களில் எடுத்து வந்து குதிரை சிலைக்கு காணிக்கையாக அணிவிக்கின்றனர். குதிரைக்கு கோவில் நிர்வாகம் சார்பாக முதல் மாலை அணிவிக்கப்படும். அதன் பிறகு பக்தர்களின் மாலைகள் போடப்படும். இந்த திருவிழாவின்போது கோவிலை சுற்றிலும் ஆங்காங்கே கோவில் நிர்வாகத்தாலும், பக்தர்களாலும் அன்னதானம் வழங்கப்படும்.

சீரமைப்பு
---------

இந்த ஆலயம் பக்தர்களின் பங்களிப்புடன் புதுப்பிப்பதற்காக, முன்னாள் ஆலங்குடி எம்.எல்.ஏ திரு. ஏ. வெங்கடாசலம் அவர்களால் கிராம மக்களின் ஆதரவுடன் தொடங்கப்பட்டது. பழங்கால குதிரையின் அழகைக் கூட்டுவற்காக மீண்டும் வர்ணம் பூசப்பட்டது. மேலும் கோவில் முன்புறம் மண்டபமும் கட்டப்பட்டுள்ளது. திருப்பணிக்குப் பிறகு, கடந்த 2010 ஆண்டு மே22 அன்று மகா கும்பாபிஷேகம் நடந்தது.

போக்குவரத்து வசதி
-----------------

திருவிழாவிற்கு வரும் பக்தர்களுக்காக அரசால் சிறப்பு வசதிகள் செய்யப்படும். அறந்தாங்கி, கீரமங்கலம், ஆகிய ஊர்களிலிருந்து பேருந்துகள் இயக்கப்படும். மற்ற நாட்களில் சொந்த வாகனங்களில் வருவதையே அறிவுறுத்தப்படுகிறது.
தேசிய கணித தினத்திற்காக 2012 ஆம் ஆண்டு வெளியிடப்பட்ட அஞ்சல் தலை
**தேசிய கணித தினம்** (*National Mathematics Day*) இந்தியாவில், டிசம்பர் 22 ஆம் நாள் தேசிய கணித தினமாக அறிவிக்கப்பட்டுள்ளது. தேசிய கணித தினம் 26 பிப்ரவரி 2012 அன்று சென்னைப் பல்கலைக்கழக நூற்றாண்டு விழாக் கலையரங்கத்தில் நடைபெற்ற சீனிவாச ராமானுசனின் 125 வது பிறந்த நாள் கொண்டாட்டத்தின் தொடக்க விழாவில் இந்தியப் பிரதம மந்திரி டாக்டர் மன்மோகன் சிங் அவர்களால் பிரகடனம் செய்யப்பட்டது.

இந்தியக் கணித மேதை ஸ்ரீனிவாச ராமானுஜன் 1887 ஆம் ஆண்டு டிசம்பர் மாதம் 22 ஆம் தேதி பிறந்தார். 1920 ஏப்ரல் 26 இல் இறந்தார். இந்திய தேசிய கணிதவியலாளரான கணித மேதை சீனிவாச இராமானுசன் அவர்கள் கணிதத்துறைக்குப் பங்காற்றியமைக்காக ஒவ்வொரு ஆண்டும் டிசம்பர் 22 ஆம் நாள் தேசிய கணித தினமாகக் கொண்டாடப்படுகிறது. 2012 ஆம் ஆண்டு தேசிய கணித ஆண்டாக அறிவிக்கப்பட்டுள்ளது.

தேசிய கணித தினம் இந்திய அளவில் பள்ளிகள் மற்றும் பல்கலைக்கழகங்களில் பல்வேறு கல்வி நிகழ்வுகளுடன் கொண்டாடப்படுகிறது.2017 ஆம் ஆண்டு ஆந்திரப் பிரதேச மாநிலம் சித்தூர் மாவட்டத்தில் உள்ள குப்பம் நகரில் இராமானுசன் கணிதப் பூங்கா என்ற அருங்காட்சியகம் திறக்கப்பட்ட்தை தொடர்ந்து தேசிய கணித தினத்தின் முக்கியத்துவம் அதிகரித்துள்ளது.

மேற்கோள்கள்
-----------

1. ↑  "PM's speech at the 125th Birth Anniversary Celebrations of ramanujan at Chennai". Prime Minister's Office, Government of India. 24 April 2012 அன்று பார்க்கப்பட்டது.
2. ↑  C Jaishankar (27 December 2011). "Ramanujan's birthday will be National Mathematics Day". *தி இந்து*.. பார்த்த நாள்: 24 April 2012.
3. ↑  "Math park set up government school to innovate teaching techniques" by Neel Kamal, *தி டைம்ஸ் ஆஃப் இந்தியா*, October 24, 2017
**ஏ. ஜி. சுப்புராமன்** (பிறப்பு: 30-09-1930: இறப்பு: 07-02-1986) இந்திய விடுதலை இயக்கத்தில் தனது தந்தை அ. எஸ். கோவிந்தராஜூலுவுடன் இணைந்து போராடியவர். 26 வயதில் மதுரை நகர் மன்றத் தலைவராக 1957 முதல் 1959 முடிய பணியாற்றும் போது, மதுரையில் பாதாள சாக்கடை திட்டத்தை விரிவுபடுத்தி, மதுரை அருகில் உள்ள அவனியாபுரத்தில் மதுரை நகராட்சி புல்பண்ணை வளர்க்கும் திட்டத்தை உருவாக்கியவர்

அரசியல்
-------

இவர் இந்திய மக்களவைக்கு இரண்டு முறை தேர்ந்தெடுக்கப்பட்டவர்.இந்திய தேசிய காங்கிரசு கட்சியின் சார்பாக 1980இல்  மதுரை மக்களவைத் தொகுதியில், தன்னை எதிர்த்து போட்டியிட்ட இந்திய பொதுவுடமைக் கட்சி (மார்க்சிஸ்ட்) வேட்பாளாரை விட 69,195 வாக்குகள் கூடுதலாகப் பெற்று, ஏழாவது மக்களவைக்குத் தேர்ந்தெடுக்கப்பட்டார். 

ராஜீவ் காந்தியின் நம்பிக்கைக்கு பாத்திரமான ஏ. ஜி. சுப்பராமன், இந்திராகாந்தி படுகொலைக்குப் பின்னர் இந்திய தேசிய காங்கிரஸ் கட்சியின் சார்பில், 24 டிசம்பர் 1984 ஆம் ஆண்டு நடைபெற்ற எட்டாவது மக்களவைத் தேர்தலில், மீண்டும் இரண்டாம் முறையாக மதுரை மக்களவைத் தொகுதியில் போட்டியிட்டு, தன்னை எதிர்த்து நின்ற இந்தியப் பொதுவுடமைக் கட்சி (மார்க்சிஸ்ட்) வேட்பாளர் என். சங்கரய்யாவை விட 1,73,011 வாக்குகள் கூடுதலாகப் பெற்று வெற்றி பெற்றார்.

பணிகள்
------

சிறந்த கால்பந்தாட்ட வீரரான சுப்பராமன் மதுரை தமுக்கம் திடலில் மூன்று முறை தமிழ்நாடு மாநில அளவிலான கால்பந்து போட்டிகளை நடத்தியவர். மேலும் தமிழ்நாடு கால்பந்தாட்ட சங்கத்தின் தலைமைப் பதவியில் செயல்பட்டவர்.

இந்திய அரசின் சார்பாக, அகில இந்திய சமாதானத் தூதுக் குழுவுடன் ருசியா, சுவீடன் போன்ற நாடுகளுக்கு சென்று வந்தவர்.

மறைவு
-----

மதுரை நகர் மாவட்ட இந்திய தேசிய காங்கிரஸ் கட்சியின் தலைவரான ஏ. ஜி. சுப்பராமன் 7 பிப்ரவரி 1986இல், 56வது அகவையில் மாரடைப்பால் காலமானார். பின்னர் இவரது மகன் வழக்கறிஞர் ஏ. ஜி. எஸ். இராம்பாபு, மதுரை மக்களவைத் தொகுதியின் நாடாளுமன்ற உறுப்பினராக விளங்கியவர்.

மேற்கோள்கள்
-----------

1. ↑  Subburaman, Shri A.G. Combined List of Members of Lok Sabha (I to XIII Lok Sabha)

வெளி இணைப்புகள்
---------------

* Kanyakumari grabs A. G. Subbaraman Trophy
**பெருங்காஞ்சி** என்பது புறநானூற்றுப் பாடல்களுக்குத் திணை-துறை வகுத்தோர் குறிப்பிட்டுக் காட்டிய துறைகளில் ஒன்று.

பாடலகள்
-------

புறநானூற்றில் வரும் 194, 357, 359, 360, 362, 363, 364, 365, 366 எண் கொண்ட ஒன்பது பாடல்கள் பெருங்காஞ்சி என்னும் துறையைச் சேர்ந்தவை
.

தொல்காப்பியர்
-------------

தொல்காப்பியர் இதனைத் தனியாகக் குறிப்பிடவில்லை. 'காஞ்சி தானே பெருந்திணைப் புறனே' என்று குறிப்பிட்டுவிட்டுக், காஞ்சித் திணைக்கு விளக்கம் தருகையில் காஞ்சித் திணை என்பது நிலையில்லாத 
உலகைப்பற்றிப் பேசுவது என்கிறார். (தொல்காப்பியம் 1024)

புறப்பொருள் வெண்பா மாலை
-----------------------

ஐயனாரிதனார் தாம் இயற்றிய புறப்பொருள் வெண்பாமாலை என்னும் நூலில் காஞ்சித்திணைக்கு என்று ஒரு படலம் அமைத்துள்ளார். அதில் வரும் துறைகள் என்று 22 குறிப்பிடுகிறார். அவற்றுள் ஒன்று 'பெருங்காஞ்சி'.

மறவர் தம் தம் ஆற்றலைப் போர்ப்படைக்கு நடுவில் வெளிப்படுத்துவது பெருங்காஞ்சி என்று இந்நூல் தெரிவிக்கிறது.  இதனை விளக்கும் வெண்பா மறவனின் ஆற்றலைக் கண்டு யானைப்படை கதிர் அறுத்த தினைத்தட்டை போல் நின்றன என்று குறிப்பிடுகிறது.

தொல்காப்பியக் கருத்தைத் தழுவிப் பொதுவியல் என்னும் என்னும் பகுதியில் **காஞ்சிப் பொதுவியல் பால்** என்னும் விதியை வகுத்துக்கொண்டு ஆறு துறைகளைப் புறப்பொருள் வெண்பாமாலை குறிப்பிடுகிறது. இவற்றில் ஒன்றாக வரும் பெருங்காஞ்சி என்னும் துறையானது நில உலகில் நிலையாமையைக் கூறுவது என விளக்கம் கூறுகிறது. 

காஞ்சித் திணையில் வரும் பெருங்காஞ்சித் துறையில் அரசன் பெயர் குறிப்பிடப்பட்டிருக்கும். பொதுவியலில் வரும் இதே பெயர் கொண்ட துறையில் யாருடைய பெயரும் குறிப்பிடப்பட்டிருக்காது.

அடிப்படை
--------

தொல்காப்பியர் இந்தத் துறையைப் பெயரிட்டுக் காட்டவில்லை. புறநானூற்றைத் தொகுத்தவர் இந்தத் துறையைப் பெயரிட்டுக் காட்டியுள்ளார். இதனைப் பின்பற்றி ஐயனாரிதனார் துறைப்பெயர் காட்டியுள்ளார். பன்னிரு படலம் என்னும் நூல் மறைந்துபோன தமிழ் நூல்களில் ஒன்று. இந்த நூலை அடிப்படையாகக் கொண்டு புறநானூற்றைத் தொகுத்தவர் இந்த ஒன்பது பாடல்களுக்குப் பெருங்காஞ்சி என்னும் பெயரைச் சூட்டினார் எனத் தெரியவருகிறது.

அடிக்குறிப்பு
-------------

1. ↑  தாங்கு திறன் மறவர் தத்தம் ஆற்றல்,  
வீங்கு பெரும் படையின் வெளிப்படுத்தன்று.நூற்பா 66
2. ↑  மலை ஓங்கிய மா நிலத்து  
நிலையாமை நெறி உரைத்தன்று. (நூற்பா 270)
**ஏ. சி. வில்வநாதன்** (*A. C. Vilwanathan*) இந்தியாவின் தமிழ்நாட்டைச் சேர்ந்த ஓர் அரசியல்வாதியாவார். இவருடைய தந்தையார் பெயர் செங்கல்வராயன் என்பதாகும். பத்தாம் வகுப்பு வரையில் படித்திருக்கும் இவரது தொழில் விவசாயமாகும். 

தமிழகச் சட்டமன்ற உறுப்பினராக இவர் பணியாற்றினார். 2019 ஆம் ஆண்டு நடைபெற்ற இடைத்தேர்தலில் ஆம்பூர் தொகுதியில் இருந்து திராவிட முன்னேற்றக் கழக வேட்பாளராகப் போட்டியிட்டு தமிழகச் சட்டமன்றத்திற்குத் தேர்ந்தெடுக்கப்பட்டார். 2021 ஆம் ஆண்டில் நடைபெற்ற சட்டமன்றத் தேர்தலில் ஆம்பூர் தொகுதியில் இருந்து திமுக சார்பில் சட்டமன்ற உறுப்பினரானார்.

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| தமிழக சட்டமன்ற இடைத்தேர்தல்கள் 2019 | ஆம்பூர் | திமுக | 96, 445 |  |
| தமிழ்நாடு சட்டமன்றத் தேர்தல், 2021 | ஆம்பூர் | திமுக | 90,476 | 50.86 |
|

மேற்கோள்கள்
-----------

1. ↑  My Neta
2. ↑  DMK wins Ambur, Gudiyatham bypolls
3. ↑  DMK wins 2 seats, AIADMK 1 in Vellore
4. ↑  "16th Assembly Members". Government of Tamil Nadu. 2021-05-07 அன்று பார்க்கப்பட்டது.
5. ↑
6. ↑
**மருத்துவ உயிரியல்** (*Medical biology*) என்பது உயிரியல் துறையின் ஒரு பிரிவாகும். மருத்துவம், சுகாதாரப் பாதுகாப்பு மற்றும் ஆய்வக நோயறிதலில் நடைமுறை போன்ற பயன்பாடுகளைக் கொண்டுள்ளது. பல உயிர் மருத்துவ துறைகள் மற்றும் சிறப்புப் பகுதிகள் இத்துறையில் உள்ளடங்கியுள்ளன. இத்துறையுடன் தொடர்புடைய அனைத்துத் துறைகளும் பொதுவாக "உயிர்" என்ற முன்னொட்டைக் கொண்டு தொடங்கும். 

* மூலக்கூற்று உயிரியல், உயிர்வேதியியல், உயிரி இயற்பியல், உயிரித் தொழில்நுட்பம், உயிரணு உயிரியல், முளையவியல்,
* நானோ உயிரித் தொழில்நுட்பம், உயிர் பொறியியல், ஆய்வக மருத்துவ உயிரியல்,
* உயிரணு மரபியல், மரபியல், மரபணுச் சிகிச்சை,
* உயிர் தகவலியல், உயிர் புள்ளியியல், தொகுப்பியக்க உயிரியல்,
* நுண்ணுயிரியல், தீநுண்மியியல், ஒட்டுண்ணியியல்,
* உடலியங்கியல், நோயியல்,
* நச்சியல், மற்றும் மருத்துவத்துடன் பொருந்தும் வாழ்க்கை அறிவியலுடன் தொடர்புடைய பல துறைகள்.

மருத்துவ உயிரியல் என்பது நவீன சுகாதார பராமரிப்பு மற்றும் ஆய்வக நோயறிதலின் முக்கியமான அடித்தளப் பிரிவாகும். பரந்த அளவிலான அறிவியல் மற்றும் தொழில்நுட்ப அணுகுமுறைகள் இப்பிரிவில் உள்ளன. செயற்கை செல்லில் நோயறிதல்  முதல் செயற்கை செல்லில் கருத்தரித்தல் வரை,  நீர்மத் திசுவழர்ச்சி முதல் மூலக்கூறு வழிமுறை எச்.ஐ.வி வரை, புற்றுநோய் ஆய்வுக்கான மூலக்கூறு இடைவினைகள்  முதல் ஒற்றை உட்கரு அமிலமூல பல்லுருத் தோற்றம் முதல் முதல் மரபணு சிகிச்சை வரை அனைத்தும் மருத்துவ உயிரியலில் அடங்கும். 
மூலக்கூறு உயிரியலை அடிப்படையாகக் கொண்ட மருத்துவ உயிரியல் மூலக்கூறு மருத்துவத்தை  வளர்ப்பதற்கான அனைத்து சிக்கல்களையும் ஒருங்கிணைக்கிறது. 

மனித மரபணு, உயிர்மக்குறிப்பு, புரோட்டியம் மற்றும் வளர்சிதை மாற்றத்தின் பெரிய அளவிலான கட்டமைப்பு மற்றும் செயல்பாட்டு உறவுகள், நோயறிதல் மற்றும் சிகிச்சைக்கான புதிய தொழில்நுட்பங்கள் ஆகியன ஒருங்கிணைப்பில் இடம் பெறுகின்றன.

இவற்றையும் காண்க
----------------

* மருந்தாக்க வேதியியல்
* மருத்துவ இயற்பியல்
* மனித மரபணுத்தொகைத் திட்டம்

மேற்கோள்கள்
-----------

1. ↑  In vitro diagnostics
2. ↑  In vitro Diagnostics - EDMA பரணிடப்பட்டது 2013-11-11 at the வந்தவழி இயந்திரம்
3. ↑  In vitro fertilization
4. ↑  Master, A; Wójcicka, A; Piekiełko-Witkowska, A; Bogusławska, J; Popławski, P; Tański, Z; Darras, VM; Williams, GR *et al*. (2010). "Untranslated regions of thyroid hormone receptor beta 1 mRNA are impaired in human clear cell renal cell carcinoma". *Biochim Biophys Acta* **1802** (11): 995–1005. doi:10.1016/j.bbadis.2010.07.025. பப்மெட்:20691260. .
5. ↑  Molecular medicine - magazine
6. ↑  Gene Therapy - New Challenges Ahead
7. ↑  Human Genome Project
8. ↑  Human Genome Organization
கேந்திரிய வித்தியாலய தேசிய அளவிலான ஊக்குவிப்பு விருதுகள் பெற்றவர்களுடன் கல்வி அமைச்சர் பிரகாஷ் ஜவடேகர்
**தேசிய ஊக்க விருது (கேந்திரிய வித்யாலயா)** என்பது **தேசிய அளவில்** கேந்திரிய வித்யாலயா சங்கதன் தன் ஊழியர்கள் 30 பெருக்கு (25 ஆசிரியர் மற்றும் 5 ஆசிரியர் அல்லாத பணியாளர்கள்) ஒவ்வொரு ஆண்டும் கேந்திரிய வித்யாலயா சங்கதன் நிறுவன நாளினை முன்னிட்டு தேசிய அளவில் வழங்கப்படும் மிக உயர்ந்த விருது ஆகும். இந்த விருதினை கேந்திரிய வித்யாலயா சங்கதன் ஆணையர் வழங்குவார்.

செயல்முறை
---------

விருதிற்கு விண்ணப்பத்தினை ஊழியர்களிடமிருந்து வழங்க இந்நிறுவனம் கோரும் போது, ஊழியர்கள் விண்ணப்பிக்க வேண்டும். விருதிற்கு விண்ணப்பித்த அனைத்து போட்டியாளர்களும் 7 முதல் 10 நிமிடங்கள் கால அளவில், மாணவர்கள், அமைப்பு மற்றும் தேசத்திற்கான தாங்களின்சாதனைகள் மற்றும் பங்களிப்புகள் பற்றி பிராந்திய அளவிலான சுயாதீன நடுவர் மன்றத்தின் முன் விளக்கி எடுத்துரைக்க வேண்டும்.  இந்த விருதிற்குப் பெறப்படும் 99 விண்ணப்பதாரர்களிடமிருந்து (72 ஆசிரியர் மற்றும் 27 கற்பித்தல் அல்லாத பணியில் உள்ளவர்கள்) தேர்ந்தெடுக்கப்பட்டு அடுத்த சுற்றுத் தேர்விற்கு அனுப்பப்படுவர். இவர்களைத் தேசிய அளவில் நியமிக்கப்படும் நடுவர்கள் தேர்ந்தெடுப்பர்.

விருது
------

கேந்திரிய வித்யாலயா நிறுவன தினத்தன்று (திசம்பர் 15) வழங்கப்படும் இந்த விருதுக்கு மொத்தம் 30 ஆசிரியர் மற்றும் ஆசிரியர் அல்லாத பணியாளர்கள் ஒவ்வொரு ஆண்டும் தேர்ந்தெடுக்கப்படுகிறார்கள். இந்த விருது ரூ. 20,000/-, பொன்னாடை, நினைவுப் பரிசு மற்றும் சான்றிதழைக் கொண்டுள்ளது.

மேற்கோள்கள்
-----------

1. 1 2 3  "Incentive Award of Kendriya Vidyalaya" (PDF). *Kendriya Vidyalaya*. 20 Oct 2020. 19 Aug 2021 அன்று பார்க்கப்பட்டது.
2. ↑  EB Bureau (15 Dec 2019). "KVS Foundation Day: 30 Teachers Receive 'National Incentive Award'". *Education Bytes*. 19 Aug 2021 அன்று பார்க்கப்பட்டது.
3. ↑  "Kendriya Vidyalaya Sangathan Foundation Day". *Indian Bureaucracy*. 15 Dec 2016. 19 Aug 2021 அன்று பார்க்கப்பட்டது.
4. ↑  "KVS regional incentive award ceremony held in Dimapur". 29 Jan 2020. Archived from the original on 19 ஆகஸ்ட் 2021. .
5. ↑  "KVS awards presented to teaching faculty". 15 Dec 2014. .
6. ↑  "KVS Foundation Day: 95 teachers awarded for outstanding, meritorious services". 15 Dec 2017. .
7. ↑  "A moment of pride". *The Hans India*. 18 Dec 2017. .
8. ↑  "केंद्रीय विद्यालय संगठन लखनऊ संभाग द्वारा आयोजित किया गया प्रोत्साहन पुरस्कार समारोह". *Amar Ujala*. 17 Feb 2020. .
9. ↑  "KVS holds Incentive Award ceremony". *The Pioneer (India)*. 21 Dec 2017. .
**திண்ணைப் பள்ளிக்கூடம்** என்பது ஆங்கிலேயர்களால் புகுத்தப்பட்ட மேற்கத்திய கல்விமுறையிலான இன்றைய பள்ளிக்கல்விமுறை முழுமையாக தமிழகத்தில் பரவுவதற்கு முன் தமிழகத்தில் நிலவிவந்த ஒரு கல்வி முறையாகும். இந்தப் பள்ளிக்கூடங்கள் ஆசிரியரின் வீட்டுத் திண்ணையில் நடந்ததால் இப்பெயர் பெற்றது. பள்ளியில் பொதுவாக ஐந்து வயது ஆனபிறகு, விசயதசமியன்று சேர்ப்பது மரபு ஆகும். மாணவர்கள் முதலில் மணலில் எழுதிப் பழக்கப்படுத்தப்படுவர். கல்வி முறை பெரும்பாலும் மனப்பாட முறையை அடிப்படையாகக் கொண்டிருந்தது. வகுப்புத்தலைவனுக்குச் **சட்டாம் பிள்ளை** என்று பெயர். பள்ளி விடியற்காலையில் துவக்கப்பட்டது. 

சென்னை மாகாணத்தில் 1822 இல் 12 ஆயிரத்துக்கும் மேற்பட்ட திண்ணைப் பள்ளிகள் இருந்ததாக அப்போது மாகாண ஆளுநராக இருந்த தாமஸ் முன்ரோ காலத்தைய கணக்கெடுப்பில் தெரியவருகிறது. அந்தக் காலத்தில் சென்னை மாகாணத்தின் ஒவ்வொரு வருவாய் கிராமத்திலும் குறைந்தபட்சம் ஒரு பள்ளி இருந்ததாகத் தெரிகிறது.

மேற்கோள்கள்
-----------

1. ↑  கல்வி வளர்ச்சி
2. ↑  பண்டைக்காலத்துப் பள்ளிக்கூடங்கள், கட்டுரை, ஆசிரியர் உ.வே.சா, நல்லுரைக் கோவை நூல் முதற் பாகம்.
3. ↑  ஆதி (7 சூன் 2017). "எப்படியிருந்தது அந்தக் காலப் பள்ளிக்கூடம்?". *கட்டுரை*. தி இந்து. 7 சூன் 2017 அன்று பார்க்கப்பட்டது.

வெளியிணைப்புகள்
---------------

* கோவை, திருப்பூர் மாவட்டக் கல்வி வரலாறு பரணிடப்பட்டது 2018-07-01 at the வந்தவழி இயந்திரம்
* தமிழ்த் திண்ணைப் பள்ளிகளில் கணிதக் கல்வி
மருத்துவத்துறையில் பயன்படும் துறைசார் சொற்கள் **மருத்துவ கலைச்சொற்கள்** எனப்படும்.

இன்றைய மருத்துவத்துறை 19 20 நூற்றாண்டுகளில் வளர்ச்சி பெற்ற அலோபத்தி என்று அறியப்பட்ட பின்னர் அறிவியல் முறையில் மேம்பட்ட மேற்குநாட்டு மருத்துவத்திறையே பெரிதும் குறிக்கிறது. சித்த மருத்துவம், ஆயுள் வேதம், Homeopathy, சீன மருத்துவம் போன்றவைக்கு போதிய அறிவியல் அடிப்படை இல்லை. அதனால் அவை தரப்படுத்தப்பட்ட பொது மருத்துவமாக ஏற்றுக்கொள்ளப்படுவதில்லை. ஆகையால் இன்றைய பெரும்பான்மை மருத்துவ கலைச்சொற்கள் மேற்குநாடுகளில் வளர்ச்சி பெற்ற மருத்துவத்துறையின் கலைச்சொற்களே.

இன்றைய மருத்துவ கலைச்சொற்கள் பெரிதும் ஆங்கில மொழியில் உள்ளன. இவை செவ்வியல் மொழிகளான கிரேக்கம், இலத்தீன ஆகிய சொற்களில் இருந்து உருவாக்கப்பட்டவை. இவை வேர் சொற்களுடம் முன்னொட்டு, பின்னொட்டு சேர்த்து உருவாக்கப்படுகின்றன. உருசிய மொழி, ஜப்பானிய மொழி, ஸ்பானிஸ், சீனம், அரபு போன்ற அறிவியல் வளம்பெற்ற மொழிகளிலும் மருத்துவத்துறைப் பட்டப்படிப்பு உண்டு. அதனால் அந்த மொழிகளிலும் மருத்துவ கலைச்சொற்கள் உண்டு எனலாம். தமிழிலும் ஓரளவு விரிபு பெற்ற மருத்துவக் கலைச்சொற்கள் உண்டு.
திரைப்படங்களிலும் தொலைக்காட்சி தொடர்களிலும் **அகவைக் குறைத்தல்** (*De-aging in film*) என்பது காட்சி விளைவுகளைப் பயன்படுத்தி ஒரு நடிகரின் வயதைக் கதைக்கேற்ப குறைத்துக் காட்டுவதாகும். இது கணினி வரைகலையின் மூலம் சாத்தியமாகிறது.

மார்ட்டின் ஸ்கார்செஸால் இயக்கப்பட்டு 2019 ஆம் ஆண்டு வெளியான தி ஐரிஷ்மேன் திரைப்படம் பெரும்பாலும் அகவைக் குறைத்தல் தொழில்நுட்பத்தின் மூலம் எடுக்கப்பட்டது. இத்திரைப்படத்தில் முக்கிய கதாபாத்திரத்தில் நடித்த நடிகர்களுக்கு வயது 60 முதல் 80 இருப்பினும் இந்தத் தொழில்நுட்பத்தை பயன்படுத்தி 40 வயது வரைக் குறைத்து காண்பிக்கப்பட்டது.

மெய்நிகர் நடிகர்
----------------

சில முறை காட்சி விளைவுகளைப் பயன்படுத்தியும் அகவைக் குறைத்தல் திருப்திகரமாக இல்லாத பட்சத்தில், முழுக்க முழுக்க கணினியில் தயாரிக்கப்பட்டு இயக்கப்படும் மெய்நிகர் நடிகர்கள் பயன்படுவார்கள்.

இது குறிப்பிட்ட நடிகரின் அசைவுகளையும் முகபாவனைகளையும் உருவ அமைப்பையும் தொழில்நுட்ப கருவிகள் மூலம் படம்பிடித்து பதிவேற்றி அதற்கேற்ப நிரல் அமைத்து மென்பொருட்களின் உதவி கொண்டு ஏற்பாடு செய்யப்படுகிறது.

சான்றாக, டெர்மினேட்டர் சால்வேஷன் (2009 ஆங்கிலத் திரைப்படம்) என்ற திரைப்படத்தில் ஆர்னோல்டு சுவார்செனேகர் என்கிற நடிகருக்கு பதிலாக ரோனால்டு கிக்கின்கெர் என்ற நடிகர் உருவப்போலியாக நடித்து ஆர்னோல்டின் முகத்திற்கு ஏற்ப கணினியில் உருவம் மாற்றப்பட்டார். பிற டெர்மினேட்டர் திரைப்படங்களிலும் இந்த முறையைப் பின்பற்றினர்.

மேற்கோள்கள்
-----------

1. ↑  "காட்சி விளைவுகளும் நடிகர் அகவைகளும் - மேரிக்ளேர் ஆங்கில வலைத்தளக் கட்டுரை".
2. ↑  "தி ஐரிஷ்மேன் - ஆங்கில விக்கிப்பீடியா".
3. ↑  "மெய்நிகர் நடிகர்கள் - தி கார்டியன் ஆங்கிலக் கட்டுரை".
4. ↑  "டெர்மினேட்டரில் வயது குறைவான ஆர்னால்டு - கீக்டாட்காம் வலைத்தள ஆங்கிலக் கட்டுரை". 2020-03-21 அன்று மூலம் பரணிடப்பட்டது. 2021-02-26 அன்று பார்க்கப்பட்டது.
5. ↑  "ஆர்னால்டின் உருமாற்றம் - பாப்புலர் மெக்கானிக்ஸ் ஆங்கில வலைத்தளக் கட்டுரை".
**பாவனா கவுடா** (பிறப்பு 2 ஜூன் 1991), இந்தியாவின் கர்நாடக மாநிலத்தின் மாண்டியாவைச் சேர்ந்த கன்னடம் மற்றும் தமிழ் திரைப்படங்களில் நடித்துவரும் ஒரு நடிகை ஆவார்.*கொம்பேகலா லவ்* (2013) என்ற படத்தில் அறிமுகமான இவர், *டொட்டு மதிகே* (2022) மற்றும் *விந்தியா வெர்டிக்ட் விக்டிம் வி3* (2023) உள்ளிட்ட திரைப்படங்களில் நடித்துள்ளார்.

திரைப்பட வாழ்க்கை
-----------------

பாவனா, விமர்சன ரீதியாகப் பாராட்டப்பட்ட காதல் திரைப்படமான ***கொம்பேகலா லவ்*** (2013) இல் உடலுறுப்பு செயலிழந்த ஒரு பெண்ணாக, வித்தியாசமான பாத்திரத்தில் அறிமுகமாகியுள்ளார். படுத்த படுக்கையில் இருக்கும் இன்னொரு ஆணைத் திருமணம் செய்வதும் இப்படத்தின் காட்சியாகும். அதைத்தொடர்ந்து பல்வேறு கன்னட படங்களில் முக்கிய வேடங்களில் நடித்துள்ளார், *ஜாட்டா* (2013) மற்றும் *கன்னடிகா* (2021) போன்ற படங்கள் இதில் குறிப்பிடத்தகுந்தது. இவற்றில் நடிகர்ரவிச்சந்திரனுக்கு இணையான கதாநாயகியாக நடித்துள்ளார். 2023 ம் ஆண்டில் வெளியான, *விந்தியா விக்டிம் வெர்டிக்ட் V3* (2023) என்ற தமிழ்த் திரைப்படத்தில் முதன்முறையாக கதாநாயகியாக அறிமுகமாகி நடித்துள்ளார் 

2018 ஆம் ஆண்டில், பாவனா கன்னட இயக்குனரான, பாடிகர் தேவேந்திராவின் பெண்களை மையமாகக் கொண்ட திரைப்படமான *ருத்ரியில்* முக்கிய பாத்திரத்தில் நடித்துள்ளார். இந்த திரைப்படம், பாவனாவுக்கான சிறந்த நடிகை உட்பட சர்வதேச திரைப்பட விழாக்களில் பல விருதுகளை வென்றுள்ளது. இத்திரைப்படம் 2023 ம் ஆண்டில் திரையரங்குகளில் வெளியாகும் என்று எதிர்பார்க்கப்படுகிறது  *மைசூர் டைரிஸ்*, *பிரபுத்வா*, *கார்க்கி*, *கலிவீர*, *மெகபூபா* மற்றும் *ஃபைட்டர்* ஆகியவை இவர் நடித்து, இன்னும் வெளிவராமல் இருக்கும் படங்களாகும்.

திரைப்படவியல்
-------------

|  |  |  |  |  |
| --- | --- | --- | --- | --- |
| **ஆண்டு** | **படம்** | **பங்கு** | **மொழி** | **குறிப்புகள்** |
| 2013 | *கோம்பேகல காதல்* | கமலா | கன்னடம் | சிம்மா சிறந்த கன்னட பெண் அறிமுக விருதுக்காக பரிந்துரைக்கப்பட்டது |
| *ஜட்டா* | பெல்லி | கன்னடம் |  |
| 2015 | *ஜாக்சன்* | குமுதா | கன்னடம் |  |
| *அடகர* | அனு | கன்னடம் | சிறந்த துணை நடிகைக்கான பிலிம்பேர் விருது-கன்னடம் க்காக பரிந்துரைக்கப்பட்டது |
| 2017 | *சாமக்* |  | கன்னடம் |  |
| 2018 | *வெண்ணிலா* |  | கன்னடம் |  |
| 2021 | *கன்னடிகா* | குணபத்ராவின் மனைவி | கன்னடம் |  |
| 2022 | *தூது மடிகே* | பரிமளா | கன்னடம் |  |
| *சாது விச்சாரனே நாதியுடைத்தே* | ஜனனி | கன்னடம் |  |
| 2023 | *விந்தியா பாதிக்கப்பட்ட தீர்ப்பு V3* | விந்தியா | தமிழ் |  |
| *கார்க்கி* |  | கன்னடம் | தயாரிப்பிலுள்ளது |
| *ருத்ரி* |  | கன்னடம் | தயாரிப்பிலுள்ளது |

மேற்கோள்கள்
-----------

1. ↑  "Varalaxmi Sarathkumar's 'V3' trailer - Times of India". *The Times of India* (ஆங்கிலம்). 2023-01-24 அன்று பார்க்கப்பட்டது.
2. ↑  "Pavana Gowda as Rudri bags the prestigious VIFFMP best actress award". *www.telegraphindia.com*. 2023-01-24 அன்று பார்க்கப்பட்டது.
3. ↑  "I've finally got the stamp of a glamorous heroine, says actress Pavana gowda". *The New Indian Express*. 2023-01-24 அன்று பார்க்கப்பட்டது.
4. ↑  "Pavana Gowda to collaborate with Rudri team for second time". *The New Indian Express*. 2023-01-24 அன்று பார்க்கப்பட்டது.
சிட்னியில் உள்ள அவுஸ்திரேலிய அருங்காட்சியகத்தில் வைக்கப்பட்டிருக்கும் மனிதனதும், குதிரையினதும் வன்கூடு
விலங்குகளின் உடலின் உட்புறமாக அமைந்திருந்து, உடலிற்குத் தேவையான உறுதியையும், ஆதாரத்தையும் வழங்கவல்ல வலுவான, கடினத்தன்மை கொண்ட இழையங்களாலான ஒரு தொகுப்பே **அகவன்கூடு** எனப்படும். பொதுவாக இவை முதுகெலும்பிகளில் எலும்பு, குருத்தெலும்பு என்னும் இரு வகை இணைப்பிழையங்களாலான ஒரு வன்கூடாக இருக்கும். இவை கனிமங்களால் ஆக்கப்பட்ட இழையங்கள் ஆகும். இந்த அகவன்கூடானது உடலை மூடியிருக்கும் தோலிற்குக் கீழாகவோ அல்லது தோலின் பகுதியாகவோ, அல்லது உடலின் ஆழமான பகுதிகளிலோ அமைந்திருக்கும். தோலின் ஒரு பகுதியானது கனிமங்கள் சேர்க்கப்படுவதன் மூலம் பல் போன்ற வன்கூடாகத் திரிபடையும்.

முளைய விருத்தியின்போது, இந்த இழையங்கள் முதுகுநாண் மற்றும் குருத்தெலும்பு அமைப்பாகக் காணப்படும். அநேகமான முதுகெலும்பி வகை விலங்குகளில், முதுகுநாணானது முள்ளந்தண்டு நிரலாகவும், குருத்தெலும்புகள் ஏனைய எலும்புகள், மற்றும் எலும்புகளை இணைக்கும் குருத்தெலும்புகளாகவும் விருத்தியடையும். சுறா, திருக்கை போன்றவற்றின் அகவன்கூடானது கல்சியம் ஏற்றப்பட்டு எலும்புகளாக மாற்றமடையாத, முழுமையாக குருத்தெலும்புகளாலான வன்கூடாகும்.

படங்கள்
-------

ஒவ்வொரு வன்கூட்டுக்குரிய படத்திலும் அழுத்தும்போது, அது தொடர்பான கட்டுரைப்பக்கத்திற்குச் செல்வீர்கள்

மேற்கோள்கள்
-----------

1. ↑  Darja Obradovic Wagner and Per Aspenberg (August 2011). "Where did bone come from? An overview of its evolution". *Acta Orthop* **84** (2): 393-398. doi:10.3109/17453674.2011.588861. .
2. ↑  Kaplan (2016). *Nursing Scool Entrance Exams, Seventh Edition*. Kaplan Publishing, New York. பக். 174. பன்னாட்டுத் தரப்புத்தக எண்:1506208908. .
**அங்கப்போர்** (*Angampora*, சிங்களம்: අංගම්පොර, "அங்கம்பொர") ஒரு சிங்களத் தற்காப்பு அல்லது சண்டைக் கலையாயாகும். அனுராதபுரம் சிங்கள அரச தலைநகராக இருந்த போது அரச வம்சத்தினரும் பிரபுக்களும் பயிலும் கலையாக தோற்றம் பெற்றது. காகவண்ண தீசனின் பத்துத் தளபதிகள் இந்த கலையில் வல்லவர்கள் என இராஜவலிய என்னும் இலக்கியம் குறிக்கிறது. இலங்கையின் கண்டிய அரசு ஆங்கில காலனித்துவத்துக்கு உட்பட்ட போது இக்கலை தடைசெய்யப்பட்டு, அழியலாயிற்று.

சொற்பிறப்பு
-----------

அங்கம் என்பது உடலையும் பொர என்பது போர் செய்தலையும் குறிக்கும். உடலை வைத்து போர் புரியும் கலை என்பதால் இது அங்கம்போர என பெயர் பெற்றது.

படங்கள்
-------

* தடிகளைக் கொண்டு சண்டையிடுவது.தடிகளைக் கொண்டு சண்டையிடுவது.
* இளலன்கம் சண்டைக் காட்சிஇளலன்கம் சண்டைக் காட்சி
* பாய்ந்து உதைத்தல்பாய்ந்து உதைத்தல்
* பெண் வீரர்களின் கரடிக் கைச் சண்டைபெண் வீரர்களின் கரடிக் கைச் சண்டை
* ஒரு வாள் சண்டைக் காட்சிஒரு வாள் சண்டைக் காட்சி
* அங்கம்போர வாள் வீரர்கள்அங்கம்போர வாள் வீரர்கள்
* ஆண் மற்றும் பெண் வீரர்கள்ஆண் மற்றும் பெண் வீரர்கள்
* வாள் மற்றும் கேடயம் உடன் அஜந்த மகந்தராசசிவாள் மற்றும் கேடயம் உடன் அஜந்த மகந்தராசசி
* கோரதோட மலை உச்சியில் அங்கம்போர வீரர்கள்கோரதோட மலை உச்சியில் அங்கம்போர வீரர்கள்

மேற்கோள்கள்
-----------

1. ↑  Angampora should be brought back to the limelight

வெளி இணைப்புகள்
---------------

விக்கிமீடியா பொதுவகத்தில்,  
 ***அங்கப்போர்***   
என்பதின் ஊடகங்கள் உள்ளன. 

* அங்கம்போர: மன்னர்களுக்கு தொடர்புடைய ஒரு சண்டைக் கலையாகும்  
(ஆங்கிலத்தில்)
உபுண்டு 12.04வில், குபுண்டுவை  
 நிறுவும் போது, நாம் தெரிவு செய்ய வேண்டிய  
 கேடிஇ திரைமேலாளர்கள்
கே மேசைத் தள பணிச்சூழலை அடிப்படையாகக் கொண்ட, கட்டற்ற இயக்குதளம், **கேயுபுண்டு** ஆகும். இது உபுண்டுவினை அடிப்படையாகக் கொண்டது. வருடத்திற்கு இரு முறை வெளியிடப்பட்டு, ஒவ்வொரு வெளியீட்டுக்கும் குறைந்தது பதினெட்டு மாதங்களுக்கு பாதுகாப்பு தொடர்பான மேம்பாட்டு பொதிகளை இலவசமாக வழங்குகின்றது. இதன் காரணமாக பயனர் ஒருவர் எதிர்பார்க்கக் கூடிய பாதுகாப்பான மற்றும் நிலையானதொரு கணினிப் பணிச்சூழலை தருகின்றது. இதன் சமூகம் சார்ந்த உருவாக்க முறையும் எவ்விடத்தும் கிடைக்கக் கூடிய தன்மையும் "அனைவருக்கும் மானுடம்" என்ற கோட்பாட்டினை அடிப்படையாகக் கொண்டது.

கேயுபுண்டுவின் சமூகம் இல்லையெனில் கேயுபுண்டுவே இல்லையெனச் சொல்லலாம். ஏனெனில் பன்முகத்தன்மை வாய்ந்த பயனர்களைக் கொண்ட இச்சமூகமே இதனை நிர்மாணித்து உருவாக்கி செயல்படுத்தவும் செய்கின்றது. தனி நபர்களும் குழுக்களும் இதற்கான நிரல்களையும் கலைப் பொருட்களையும் ஆவணங்களையும் தொழில்நுட்ப உதவியினையும் வழங்குவதோடு நில்லாது கேயுபுண்டுவினை பலதரப் பட்ட மக்களிடையே கொண்டு சேர்க்கவும் செய்கிறார்கள். இத்திட்டத்திற்கு பங்களிக்க விரும்பினால் கேயுபுண்டு பங்களிப்புகள் பரணிடப்பட்டது 2007-06-11 at the வந்தவழி இயந்திரம் பக்கத்தின் உதவியினை நாடவும்.

கேயுபுண்டு மற்றும் உபுண்டு திட்டங்களுக்கான ஆதரவினை வழங்கும் நிறுவனம் கனோனிகல் ஆகும். இந்நிறுவனம் குனு/ லினக்ஸ் மென்பொருட்களை விநியோகிப்பதில் உலகளவில் முன்னணி வகிக்கின்றது. உபுண்டு மற்றும் கேயுபுண்டுவிற்கான முழுமையான வர்த்தக ரீதியான ஆதரவினையும் கனோனிகல் நிறுவனம் நல்குகிறது.

கேயுபுண்டுவிற்கான உதவிகளைப் பெற்றிட
-----------------------------------

```
   * கேமெனுவிலிருந்து -> உதவி யினை தேர்வு செய்வதன் மூலம் கேயுபுண்டுவிற்கான உதவிப் பக்கங்களை அடையலாம்.
   * உபுண்டு ஆவணமாக்கலுக்கான உத்தியோகப்பூர்வ இணையதளம்
   * சமூகம் சார்ந்த ஆவணமாக்கம்
   * மடலாடற் குழுக்கள்
   * உபுண்டு விவாதத் தளம் மற்று கேயுபுண்டு விவாதத் தளம்
   * நிகழ் இணைய உரையாடல் (IRC)
         o வழங்கி: chat.freenode.net
         o வாயில்: #kubuntu
   * உத்தியோகப் பூர்வ ஆதரவு
   * உபுண்டு தமிழ் குழுமம்
```

கேயுபுண்டுவில் தமிழ் வசதிகள்
----------------------------

கேயுபுண்டுவினை நிறுவ ஒன்றன் பின் ஒன்றாகக் கீழ்காணும் பக்கங்களின் துணையினை நாடவும்...

```

```

கேயுபுண்டுவில் தமிழ் உள்ளீட்டு வசதிகள் கிடைக்கப் பெற...

கேயுபுண்டு எட்ஜியினை அடிப்படையாகக் கொண்டு இவ்வாவணங்கள் உருவாக்கப் பட்டுள்ளன.
**சர் சார்லஸ் அர்னால்ட் வைட்** (Sir Charles Arnold White) (1858 - 6 செப்டம்பர் 1931) என்பவர் ஒரு பிரித்தானிய வழக்கறிஞர் ஆவார். இவர் 1898 முதல் 1899 வரை மதராஸ் மாகாணத்தின் அரசு தலைமை வழக்கறிஞராகவும், 1899 முதல் 1914 வரை மதராஸ் உயர் நீதிமன்ற தலைமை நீதிபதியாகவும் பணியாற்றினார்.

ஆரம்பகால வாழ்க்கை
-----------------

இவர் தாமஸ் ஜான் வைட் என்பவருக்கு மகனாக 1858 ஆம் ஆண்டு பிறந்தார். இவர் ஆக்ஸ்போர்டில் உள்ள புதுக் கல்லூரியில் படித்தார், அங்கு 1881 இல் தன் பட்டப்படிப்பை முடித்தார். 1883 ஆம் ஆண்டில் வைட் வழக்கறிஞராக பதிவுசெய்துகொண்டார்.

தொழில்
------

இவர் 1898 முதல் 1899 வரை மதராஸ் மகாணத்தின் அரசு தலைமை வழக்கறிஞராகவும், மதராஸ் சட்டமன்ற உறுப்பினராகவும் பனியாற்றினார். இவர் மதராஸ் உயர்நீதிமன்றத்தின் தலைமை நீதிபதியாக நியமிக்கப்பட்டதைத் தொடர்ந்து 1899 இல் இவர் அப்பதவிகளை ராஜினாமா செய்தார். 1914 இல், இந்தியத் தலைமை ஆளுநரின் நிர்வாகக் குழுவுக்கு வைட் நியமிக்கப்பட்டார். மேலும் இவர் மெட்ராஸ் பல்கலைக்கழகத்தின் துணைவேந்தராகவும் பணியாற்றினார்.

மரியாதைகள்
----------

வைட் 1900 இல் இளம் நைட் என கௌரவிக்கப்பட்டார்.

குறிப்புகள்
-----------

1. ↑  "The Vice Chancellors". University of Madras.

* C. Hayavadana Rao (1915). "Sir CHarles Arnold White". *The Indian Biographical Dictionary*. Pillar & Co.. .